**OPIS PREDMETU ZÁKAZKY**

**Predmet zákazky: Poistenie zodpovednosti za škodu spôsobenú poskytovaním zdravotnej starostlivosti a poistenie zodpovednosti za škodu v súvislosti s prevádzkou materskej školy**

Predmetom zákazky je poskytnutie služby: **Poistenie zodpovednosti za škodu spôsobenú poskytovaním zdravotnej starostlivosti a poistenie zodpovednosti za škodu v súvislosti s prevádzkou materskej školy.**

**Časť č. 1: Poistenie zodpovednosti za škodu spôsobenú poskytovaním zdravotnej starostlivosti**

***Predmet zákazky musí spĺňať nasledovné minimálne podmienky:***

1. **Základné informácie**
	1. ***Predmet zákazky pre časť č. 1***

**Poistenie zodpovednosti za škodu spôsobenú osobám pri a v súvislosti s poskytovaním zdravotnej starostlivosti v štátnom zdravotníckom zariadení, vo Fakultnej nemocnici s poliklinikou F. D. Roosevelta Banská Bystrica** (ďalej v texte len „Poistený“).

* 1. ***Špecifikácia Poisteného***

|  |  |
| --- | --- |
| Právna forma: | štátna príspevková organizácia; |
| Zriadenie: | Zriaďovacou listinou MZ SR č. 1842/90-A/II-I z 18.12.1990 v znení neskorších zmien a dodatkov; |
| Rozsah poskytovanej zdravotnej starostlivosti: | ambulantná, ústavná a lekárenská starostlivosť na základe vydaného povolenia; |
| Iné: | fakultná nemocnica zaradená do koncovej siete poskytovateľov zdravotnej starostlivosti; |

* 1. ***Listiny a oprávnenia***

Základné listiny a povolenia vydané príslušnými orgánmi na účely prevádzkovania zdravotníckeho zariadenia a poskytovanie zdravotnej starostlivosti a poskytovanie lekárenskej starostlivosti:

1. Zriaďovacia listina Ministerstva zdravotníctva SR č.1842/90-A/II z 18.12.1990 v znení neskorších zmien a dodatkov;
2. Rozhodnutie Ministerstva zdravotníctva SR o povolení prevádzkovať zdravotnícke zariadenie, zo dňa 07.07.2020, číslo S05934-2020-ONAPP;
3. Rozhodnutia Ministerstva zdravotníctva SR o povolení na prevádzkovanie tkanivového zariadenia č. S10013-2018-ONAPP-2 zo dňa 6.8.2018;
4. Rozhodnutie Ministerstva zdravotníctva SR o povolení na dočasné prevádzkovanie ambulancie pevnej ambulantnej pohotovostnej služby pre dospelých, zo dňa 06.02.2019 č. S05655-2019-ONAPP;
5. Povolenie Banskobystrického samosprávneho kraja na poskytovanie lekárenskej starostlivosti vo verejnej lekárni Naša lekáreň, č. spisu 7256/2013/OZ, č. záznamu 28704/2013;
6. Rozhodnutie Ministerstva zdravotníctva SR o povolení na poskytovanie lekárenskej starostlivosti v nemocničnej lekárni, č. NL-11/17 zo dňa 19.07.2017
	1. ***Miesto poistenia***
7. Fakultná nemocnica s poliklinikou F.D. Roosevelta Banská Bystrica, Nám. L. Svobodu 1, 975 17 Banská Bystrica / Nový nemocničný areál/
8. Fakultná nemocnica s poliklinikou F.D. Roosevelta Banská Bystrica, Cesta k nemocnici 1, 974 01 Banská Bystrica / Starý nemocničný areál/
9. **Špecifikácia predmetu zákazky**
10. ***Rozsah poistenia:***

Požadovaný minimálny rozsah poistenia zodpovednosti za škodu spôsobenú osobám v súvislosti s poskytovaním zdravotnej starostlivosti:

1. Z poistenia zodpovednosti za škodu má Poistený nárok požadovať od Poisťovateľa úhradu uplatnených a preukázaných nárokov na náhradu škody poškodeným osobám, ktorým vznikla ako škoda na zdraví a/alebo škoda na živote a/alebo škoda na veci ako aj iná majetková ujma (napr.: strata na zárobku, strata na dôchodku, jednorazové vyrovnanie, právo na náhradu účelných nákladov spojených s liečením, náhradu primeraných nákladov pohrebu a na pozostalostnú úrazovú rentu, náhrada za bolesť a sťaženie spoločenského uplatnenia) a rovnako aj náhradu nemajetkovej ujmy spôsobenej poškodenej osobe a/alebo jej blízkej osobe vyplývajúcej zo vzniknutej škody na živote a na zdraví pri poskytovaní zdravotnej starostlivosti, alebo v súvislosti s poskytovaním zdravotnej starostlivosti, ak Poistený zodpovedá za takúto škodu podľa príslušných právnych predpisov.
2. Poistenie zodpovednosti za škodu sa vzťahuje na také škody, za ktoré Poistený zodpovedá v dôsledku svojho konania, ale aj opomenutia konania, alebo porušením povinností pri poskytovaní alebo v súvislosti s poskytovaním zdravotnej starostlivosti.
3. Poistenie sa vzťahuje aj na:
4. zodpovednosť Poisteného za škodu spôsobenú poškodenej osobe nákazou hepatitídy, TBC, salmonelózou, AIDS a nozokomiálnou nákazou;
5. nároky blízkych osôb a/alebo osôb, s ktorými poškodená osoba žije/žila v spoločnej domácnosti;
6. zodpovednosť za škodu spôsobenú neoprávneným zásahom do práva na ochranu osobnosti v súvislosti s poskytovaním zdravotnej starostlivosti, vrátane náhrady nemajetkovej ujmy z dôvodu zásahu do práva na ochranu osobnosti blízkych osôb poškodenej osoby, v súvislosti s poskytovaním zdravotnej starostlivosti – náhrada nemajetkovej ujmy.
7. zodpovednosť za škodu vyplývajúcu z
8. prevádzkovania a používania prístrojov, pokiaľ je ich použitie v danom prípade pri poskytovaní zdravotnej starostlivosti obvyklé,
9. predpisovanie a príprava liekov v rozsahu povolenom všeobecne záväzným predpisom,
10. príležitostné poskytnutia prvej pomoci (aj nad rámec činností uvedených  v zriaďovacích dokumentoch a povoleniach) v neodkladnej situácii ohrozenia života alebo zdravia ľudí, za ktorú Poistený zodpovedá v zmysle všeobecne záväzných právnych predpisov,
11. regresné náhrady zdravotných poisťovní a Sociálnej poisťovne uplatnených v dôsledku porušenia povinností Poisteného, ktorým bola spôsobená škoda na zdraví tretích osôb,
12. škoda vzniknutá pacientovi pri poskytovaní zdravotnej starostlivosti pri overovaní nových medicínskych poznatkov na živom človeku, použitím metód doposiaľ nezavedených v klinickej praxi alebo pri vykonávaní biomedicínskeho výskumu alebo škody vzniknutej pacientovi pri vykonávaní alebo v dôsledku klinického skúšania liekov (nejedná sa pritom o škody kryté poistením uzatvoreným zadávateľom klinického skúšania alebo biomedicínskeho výskumu v zmysle zák. č. 362/2011 Z.z. o liekoch a zdravotníckych pomôckach v platnom znení).
	1. Poistenie sa vzťahuje aj na náklady konania v súvislosti s poistnou udalosťou, ktorá je dôvodom vzniku práva na plnenie Poistiteľa za Poisteného:
13. náklady obhajoby Poisteného v konaní vedenom proti Poistenému;
14. trovy súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti Poisteného alebo výšky plnenia Poistiteľa, pokiaľ je Poistený povinný ich uhradiť, ako aj trovy právneho zastúpenia;
15. náklady na mimosúdne prerokovávanie nárokov poškodeného, vzniknuté poškodenému alebo inej oprávnenej tretej osobe, pokiaľ je Poistený povinný ich uhradiť.
16. ***Poistné riziká***
17. Škodová udalosť je udalosť počas, ktorej nastal vznik škody.
18. Škoda na zdraví znamená telesné poškodenie osoby vrátane choroby alebo usmrtenia, alebo inej ujmy na zdraví a z nich vyplývajúca majetková ujma vrátane ušlého zisku, nákladov na liečenie, ako aj nemajetková ujma, odškodnenie bolesti poškodeného a/alebo odškodnenie sťaženia spoločenského uplatnenia poškodeného spôsobené poškodením zdravia, vrátane vzniku choroby a škoda vzniknutá zásahom do práva poškodeného na ochranu osobnosti.
19. Škoda na živote znamená usmrtenie osoby a z neho vyplývajúca majetková ujma (napr. náklady súvisiace s pochovaním usmrtenej osoby) v prospech oprávnených tretích osôb, ako aj náhradu nemajetkovej ujmy v peniazoch vyplývajúcu zo zásahu do práv tretích osôb na ochranu osobnosti.
20. ***Poistná suma a poistná doba***
21. Ročná poistná suma, ktorou sa rozumie finančné ohraničenie určené ako najvyššie poistné plnenie pri jednej poistnej udalosti alebo všetkých poistných udalostiach za obdobie1 roka: **150.000,- EUR.**
22. Ročná poistná suma ako maximálne poistné plnenie, ktoré sa môže vyplatiť počas doby 1 roka.
23. Poistná zmluva bude uzatvorená na **36 mesiacov**.
24. **Spoluúčasť**:

maximálne **1 000,- EUR** (pevne stanovená suma pri každej poistnej udalosti)

1. **Sublimit**
	1. zodpovednosť za škodu spôsobenú neoprávneným zásahom do práva na ochranu osobnosti a nemajetkovú ujmu poškodenému vo výške 100 000,- EUR na jednu poistnú udalosť a zodpovednosť za škodu spôsobenú neoprávneným zásahom do práva na ochranu osobnosti a nemajetkovú ujmu blízkych osôb poškodeného vo výške 50.000,- EUR na jednu poistnú udalosť v poistnom období,
	2. poistenie zodpovednosti za škodu spôsobenú kozmetickým chirurgickým zákrokom, ktorý nebol vykonaný z estetického dôvodu vo výške 25 000,- EUR na jednu poistnú udalosť v poistnom období,
	3. zodpovednosť za škodu spôsobenú nozokomiálnou nákazou – 50.000,- EUR na jednu poistnú udalosť v poistnom období,
	4. náklady konania v súvislosti s poistnou udalosťou, ktorá je dôvodom vzniku práva na plnenie Poistiteľa za Poisteného – 50.000,- EUR na jednu poistnú udalosť v poistnom období
	5. pohrebné náklady – 3.000,- EUR na jednu poistnú udalosť v poistnom období
2. **Poistný princíp**

Poistiteľovi vznikne povinnosť nahradiť za Poisteného poškodenej osobe škodu pri splnení nasledovných podmienok:

1. škodová udalosť nastala v dobe platnosti poistenia a nárok na náhradu škody bol voči Poistenému prvý krát uplatnený a Poisteným oznámený Poisťovateľovi počas doby platnosti poistenia alebo najneskôr v lehote dvoch rokov po skončení platnosti poistenia za predpokladu, že poškodený alebo Poistený mali možnosť v tejto dobe zistiť a oznámiť Poisťovateľovi vznik nároku alebo okolnosti, ktoré môžu viesť k vzniku nároku na poistné plnenie.

Verejný obstarávateľ v rámci tejto časti súťažných podkladov prikladá vyplnenú Prílohu č. 6 k SP - Dotazník, ktorá obsahuje bližšie informácie o verejnom obstarávateľovi, ktoré sú uchádzači povinní zohľadniť pri predložení ponuky a stanovení ceny za poskytnutie služby pre časť č. 1 predmetu zákazky.

Obchodné meno uchádzača: .............................................................. *(doplní uchádzač)*

Sídlo alebo miesto podnikania uchádzača: ........................................ *(doplní uchádzač)*

IČO uchádzača: ..................................................................................*(doplní uchádzač)*

V.........................................., dňa ..........................

 ...........................................................................

meno a priezvisko štatutárneho zástupcu

 podpis a pečiatka uchádzača